**Istituto nazionale per le malattie infettive «L. Spallanzani» (INMI)** er et sykehus for smittsomme sykdommer i Roma i Italia. Det er oppkalt etter den italienske biologen og katolske presten Lazzaro Spallanzani (1729-1799), og ligger i Quartiere Gianicolense.

Historie
--------

Instituttet ble grunnlagt i 1936 og foruten sine forskningsoppgaver er det et sykehus for forebygging, diagnostisering og behandling av infeksjonssykdommer. Dets femten paviljonger dekker et flatemål på 134 000 m² i midten av området til *Ospedale San Camillo* som ble grunnlagt i 1929.

I 1930-årene ble det opprettet en avdeling som befattet seg med behandling og rehabilitering av pasienter rammet av poliomyelitt. I 1970-årene konsentrerte INMIs forskning seg mer om hepatitt B, noe som førte til en bedre kompetanse i behandlingen av akutte og kroniske former for virushepatitt. Fra 1980 ble INMI et viktig sentrum for behandlingen av HIV-infeksjoner.

Anlegget ble utvidet med flere bygninger i 1991. I 1996 gjorde det italienske helseministerium instituttet til det medisinsk forskningsinstitutt (*Istituto di ricovero e cura a carattere scientifico*, IRCCS), og i de første årene av den 21. århundre ble det en nasjonal søyle i beredskapen mot bioterrorisme. INMI er spesialisert på behandling av alborlige og nyartede infeksjonssykdommer som SARS, viral hemoragisk feber og MERS.

Instituttet har ett av Italias to høysikkerhetslaboratorier på høyeste biologiske sikkerhetsnivå (L4); det andre befinner seg i *Ospedale Luigi Sacco* i Milano.

Ebola
-----

Det var dette sykehuset som var det italienske referansesenteret for ebolapasienter. Hit bragte man den 25. november 2014 den italienske nødhjelpsmedisineren Fabrizio Pulvirenti som under sin innsats i Sierra Leone var blitt smittet av ebolaviruset; han kunne forlate sykehuset 2. januar 2015.

Covid-19
--------

Den 30. januar 2020 ble to kinesiske turister på 66 og 67 år fra provinsen Hubei bragt for behandling. Ekteparet hadde fløyet inn til Italia den 23. januar til lufthavnen Milano Malpensa, derfra reist til Verona, så til Parma, og ankom Roma 28. januar. Neste aften hadde de utviklet hoste, og utpå kvelden hadde mannen fått feber. De ble da bragt til INMI. Under COVID-19-pandemien ble således Spallanzani-instituttet det første forskningssenteret i Europa som isolerte viruset SARS-CoV-2s gensekvens og legge den inn i systemet GenBank. Dette ble bekjentgjort på en pressekonferanse 2. februar av den italienske helseminister Roberto Speranza. Teamet som forestod dette bestod av Maria Rosaria Capobianchi, Francesca Colavita og Concetta Castilletti.

Fra den 6. februar 2020 kunne *Spallanzani* behandle de første italienere som var blitt positivt testet for viruset SARS-CoV-2. Det dreide seg om én av de 56 italieniske statsborgere som ble hentet hjem med chartret fly fra Wuhan.

Referanser
----------

1. 1 2   Utgave 2017-05-22 av GRID[Hentet fra Wikidata]
2. ↑  «Storia dell'Istituto» **(italiensk)**. INMI. Arkivert fra originalen 22. april 2020. Besøkt 27. mars 2020.
3. ↑  «Piano annuale di risk management - 2018» (PDF; 441 kB) **(italiensk)**. 15. mars 2018. Besøkt 27. mars 2020.
4. ↑  Eva Perasso (26. juni 2012). «Il mondo contaminato: ecco la mappa in cui sono presenti laboratori di biosicurezza». *Corriere della Sera* **(italiensk)**. Besøkt 27. mars 2020.
5. ↑  «Nurse in Italy tests positive for Ebola; was in Sierra Leone». *U-T San Diego*. Besøkt 13. mai 2015.
6. ↑  «Ebola, in Italia medico contagiato. "E' in condizioni stabili. Curato con farmaco sperimentale"». *La Repubblica* **(italiensk)**. 25. november 2014. Besøkt 27. mars 2020.
7. ↑  «Ebola, il medico italiano di Emergency è guarito. Dimesso dallo Spallanzani». *Il Fatto Quotidiano* **(italiensk)**. 2. januar 2015. Besøkt 27. mars 2020.
8. ↑  «Coronavirus in Italia, chi sono i turisti cinesi ricoverati allo Spallanzani: arrivati a Milano il 23 gennaio». *Il Messaggero*. 30. januar 2020. Besøkt 27. mars 2020.
9. ↑  «Una speranza dall’Istituto Spallanzani di Roma: "Abbiamo isolato il coronavirus"». *La Stampa* **(italian)**. Besøkt 2. februar 2020.
10. ↑  «Coronavirus, lo Spallanzani di Roma è il primo in Europa a isolarlo. Un morto nelle Filippine, finora unica vittima fuori dalla Cina». *Il Fatto Quotidiano* **(italiensk)**. 2. februar 2020. Besøkt 27. mars 2020.
11. ↑  «Le tre ricercatrici che hanno isolato il Coronavirus allo Spallanzani di Roma.». *Sky TG24* **(italian)**. Besøkt 2. februar 2020.
12. ↑  «Coronavirus, primo italiano positivo: è uno dei connazionali rimpatriati da Wuhan. Morto il medico cinese che aveva lanciato l’sos». *Il Fatto Quotidiano* **(italiensk)**. 6. februar 2020. Besøkt 27. mars 2020.

Eksterne lenker
---------------

* (it) Offisielt nettsted Rediger på Wikidata

* (en) Istituto nazionale per le malattie infettive Lazzaro Spallanzani – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |